**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**Συλλυπητήριο μήνυμα του Δημάρχου Ζαγοράς - Μουρεσίου**

**για την απώλεια του Γιάννη Αντωνόπουλου**

Για το θάνατο του πρώην βουλευτή και Αυτοδιοικητικού Γιάννη Αντωνόπουλου, ο Δήμαρχος Ζαγοράς - Μουρεσίου κ. Παν. Κουτσάφτης δήλωσε:

 «Χάσαμε, σήμερα, ένα εκλεκτό μέλος της κοινωνίας μας, έναν πατριώτη που πίστευε στις δυνάμεις αυτού του τόπου και αγωνίστηκε για την πρόοδό του.

Χάσαμε σήμερα έναν ευγενή, έντιμο και αξιαγάπητο άνθρωπο γιατί ο Γιάννης Αντωνόπουλος, απ' όπου πέρασε, υπήρξε πρότυπο συμπεριφοράς, ήθους και αφοσίωσης με απαράβατες αρχές.

Υπηρέτησε υποδειγματικά την πολιτική, τα κοινά, τον συνάνθρωπο και η προσφορά του στη χώρα, τον Δήμο Ζαγοράς - Μουρεσίου και την ιδιαίτερη πατρίδα του τον Κισσό, θα μείνει ζωντανή.

Στην οικογένειά του εκφράζω τα πιο ειλικρινή και θερμά συλλυπητήριά μου.